NETFLIX-ALKUPERÄISSARJA
Kyllä, olen käytettävissä.
Voin aloittaa maanantaina.
Kiitos! Paljon kiitoksia.
Kuulemiin sitten.
Sain töitä lehdestä!
Sillä lailla! Hienoa. Onneksi olkoon.
Sinun kuuluikin saada se. Minähän sanoin.
Täällä vaihtoehtoja on enemmän kuin Valenciassa.
Aloitan maanantaina!
Kuuntele. -Mitä?
Ensimmäistä Madridin-työtäsi pitää juhlia.
Odotetaan ekaa Madridin-palkkaani. -Ei.
Ei, Lola. Tunnen sinut. Tuo on yksityistapahtuma.
Niin on, mutta ei se haittaa. Mennään nyt. Sinä ensin.
Mene vain.
Mahtavaa.
Mikä tämä juttu on?
En tiedä. Aika outoa. Tuo tuolla kiinnostaa enemmän.
Kas näin.
Tervetuloa Madridiin. -Ihanaa.
No niin. Ekalle työpaikallesi. -Olen vain harjoittelija.
Ekalle työpaikallesi! -Otetaan sitten.
Kaikki ovat tosi tyylikkäitä. Paitsi me. -Meillä on harjoittelijalook.
Eli harjoittelijoita ei huomata. Hyvä tietää.
Tuo huomasi.
Aika söpö.
Hän on tuijottanut sinua koko ajan. -Luuletko?
En luule, vaan tiedän.
Hän tulee tänne. -Tulkoon.
Mitä sanon? -Anna hänen puhua.
Terve. -Hei.
Näin, kun livahditte sisään. En paljasta teitä.
Voinko? -Toki.
Mikä nimesi on? -Valeria.
Mene vähän lähemmäksi ystävääsi. Parempi valo.
Menen hakemaan lisää juotavaa.
Ilman minua näet ystäväni entistäkin paremmassa valossa.
Entä sinun nimesi?
Adrián.
LYHYT ONNI
SIINÄ KAIKKI.
LOPPU.
PERUSTUU ELÍSABET BENAVENTIN ROMAANEIHIN
HUIJARI KIRJOITTANUT VALERIA FÉRRIZ
Hei, Chus. Lähetän sinulle juuri nyt ensimmäisen romaanini.
Toivottavasti pidät siitä. Ja kiitos, että uskoit minuun.
Ilmoittele sitten. Heippa.
VASTAANOTTAJA: CHUS HUIJARI.DOC
JOKO?
LÄHETIN JUURI ÄSKEN
TARKOITIN, ETTÄ JOKO PUHUIT MIEHELLESI
EN. MITEN TUKHOLMASSA MENI?
RAMPPASIN KOKOUKSISSA JA OLI KYLMÄ. KOSKA SAAN NÄHDÄ SINUT?
ON MENNYT JO KUUKAUSI!
JA ONNITTELUT ROMAANIN JOHDOSTA. OLEN YLPEÄ SINUSTA, HUIJARI.
Adri... -Val, sain juuri kolme tonnia,
koska mainostin niitä sukkia videossani.
Hieno juttu.
Montako lomapäivää sinulla on?
Seitsemän kai. -Lähde mukaani.
Nyt on oikea hetki reissata Georgiassa. Pian voin pitää oman näyttelyn.
En minä nyt... -Halua tuhlata. Minä hoidan kaikki kulut.
Voit olla viikon. Minä vähän kauemmin.
Sain romaanin valmiiksi.
Siitä tulee varmasti suosittu.
Juttu on niin,
että nyt oloni on aika tyhjä.
En ehkä jaksa reissata.
Siitäkö vain on kyse?
En lähde Georgiaan tyypin kanssa, jonka olen vasta tavannut.
Ja miksi juuri Georgiaan?
Se maa on aina kiehtonut minua. Siellä on upeita vuoria ja raunioita.
Vuokraisin asuntoauton ja uppoutuisin kuvaamiseen.
Lissabon. Se on kuulemma tosi kaunis ja täynnä mahtavia kirjakauppoja.
En ole turskan ystävä.
Vaikka eihän se ruokamatka olisi. -Ei niin.
Lissaboniin tuntemattoman tyypin kanssa.
Mitenköhän kerron vanhemmilleni?
Varmaan he ymmärtävät. -Tiedä häntä.
Ainakin silloin, kun kerrot lähteväsi...
Tuota...
Häämatkalle.
Mitä?
Joo, niin ymmärtävät!
Milloin reissu olisi?
Otitko Montes-kansion? -Otin, äiti.
Hyvä. Mihin aikaan käsittely on?
Nyt aamupäivällä.
Syödäänkö yhdessä? -Sopii. Soitan sinulle.
Tuletko sinäkin?
Nerea?
Haluan lopettaa tämän työn.
Mitä ihmettä?
Ette tunne minua lainkaan.
Oletko sairas vai...? -En ole sairas.
Olen lesbo.
Ihanko totta? -Kyllä.
Mimmistähän löytyi munaa! Miten meni?
Nousivat autoon ja ajoivat pois.
Siinäkö se? Eikö herunut mitään kommenttia?
Sanoinhan, että näin kävisi, kun pudotan pommin.
Vanhempani kuvittelevat lesbojen olevan karvaisia äijänaisia.
Mitä sinä teet?
Etsin vain tupakkaa. Eikö Zaidalta jäänyt yhtään?
Lesbous on täysin hyväksyttävää, keuhkosyöpä ei.
Olen ihan hermona!
Lopeta. Ylpeä sinun sietäisi olla.
Se on nyt ohi. Teit sen, mitä pitikin.
Eikö tunnukin hyvältä?
Sinä teit sen. Se on vihdoin tehty! -Niin.
Niin on. -Hienoa.
Voinko jäädä yöksi vai tuleeko turisteja? -Ei tule.
Venäläistyttöjen jälkeen haluan olla itsekseni.
Ai, no sitten... -Kyllä sinä saat jäädä.
Ole niin kauan kuin tahdot.
Kiitos! Sen aikaa vain, että saan töitä ja voin vuokrata kämpän.
Kuukausi vain. Enintään kaksi.
Voide on täydellinen, mutta käyttäjän ei tarvitse olla.
Hän voi olla pitkä, lyhyt, hoikka tai tukeva,
sillä "sinä olet mallimme".
Olemme pohtineet katumainontaa.
Kuvitellaan, että odotamme bussia ja katsomme pysäkin mainostaulua.
Nyt siinä ei olekaan julistetta.
Sen sijaan siinä on -
peili, josta näkee oman kuvansa.
Malleja ei ole.
Sinä olet mallimme.
Pahaa, vai mitä?
Kannattaisi vaihtaa merkkiä. -Tämä tosiaan maistuu hirveältä.
Kauanko olet ollut täällä töissä?
Lokakuussa tulee viisi vuotta. Tulin harjoitteluun ja jäin taloon.
Etkö ole ikinä pohtinut lähtöä?
Kunnianhimoisempien ja vastuullisempien projektien etsimistä?
Pidän näkemyksistäsi. Sinulla on tuore ote, ja olet fiksu.
Vakuutit minut ennätysnopeasti.
Sait sen näyttämään helpolta. -Kiitos.
Haluan sinut tiimiini.
Mitä?
Perustan meille oman markkinointiosaston ja haluan sinut johtamaan sitä.
Minutko? -Niin, sinut.
Olet paras siihen hommaan. Esimiestason palkka.
Mitä sanot?
Olen sinusta tosi ylpeä. Sinusta myös, majoittaja.
Welcome refugees.
Mitä te täällä nökötätte? Mahtava ilma. -Niinpä. Kaikki terassit täynnä.
Täällä on happy hour. -Hyvin tehty, muru.
Kiitos.
Malja sinulle, Nerea. -Joo, sinulle.
Miksi olet myöhässä?
Töissä oli kaikenlaista. -Mitä kaikenlaista?
No kun... tuota...
Yksi työkavereistani on todella rasittava.
Hän paasasi minulle koko päivän, sillä hän sai hyvän työtarjouksen.
Paremman kuin hyvän. Loistavan.
Hän ei osaa päättää, sillä hän viihtyy toimistolla.
Lisäksi hän seurustelee työkaverin kanssa, kuten minä Borjan kanssa.
Jos hän vaihtaa työpaikkaa, he eivät olisi enää tiimi. Kauhea sotku.
Sano hänelle, että työasioita ja seurustelua ei pidä sekoittaa.
Ja kehota ottamaan se työ heti.
Heti. -Heti. Tietysti sanoin jo niin,
mutta hän ei vain tajua. -Aivan.
Onnittelut kollegallesi työtarjouksesta. -Joo, onnittele häntä.
Sano hänelle... -Unohdetaan hänet, jooko?
No, mitäs sinulle? Ääniviestisi oli aika salaperäinen.
En pysty tähän enää. Eroan Adrista.
Vai menet naimisiin? -Niin.
Hetkinen nyt. Oletko varma? -Olen. Vuorenvarma.
Haaveita kannattelee se, että rinnalla on toinen haaveilija.
Ja tärkeintä on, että hänen kanssaan olen onnellinen.
Oletko? -Olen todellakin.
Sinä liikutuit. -Älä höpsi.
Liikutuit. -Enkä! Neljän kaljan jälkeen olen vähän...
Lola liikuttui! -Neljä olutta ja yksi shotti.
Onnea morsiolle. -Kiitos.
Kaada itsellesikin.
Menköön sitten. -Asiaa!
Morsiamelle! -Ja meille.
Ja polttareille!
Milloin häät ovat? Moni menee naimisiin keväällä,
mutta suosittelen syksyä. Kevätallergiat haittaavat juhlimista.
Oletko hääsuunnittelija? -En. Olen valmistumassa mainosalalle.
Sitten voit auttaa minua yhdessä jutussa.
Kerro, miten saan kellistettyä upeasti ikääntyneen pomosi,
niin saat kutsun Valin häihin.
Tuonko? -Oikeastiko?
Seksikäs hopeakettu. -Hänellä on huomenna synttärit.
Sinne vaan.
Meistä taitaa tulla erittäin hyvät ystävät.
Kerroitko hänelle jo? -Aioin kertoa aamulla,
mutta hän intoili niin kovasti matkasta -
minun kanssani Georgiaan.
Minä tarvitsisin nyt matkan.
Sinuna en lähtisi. -En minäkään.
Entä jos lähdet ja otat asian esiin reissussa?
Ei se ole Kaukasiassa yhtään sen helpompaa.
Pahinta on, että tänään pitäisi olla onnenpäiväni,
mutta ei huvita edes juhlia. -Eikö edes vähän?
No, ehkä vähän. -Hyvä. Koska saat tietää julkaisupäivän?
Viikon päästä kai. Se on oljenkorteni.
Olen sotkenut kaiken.
Nyt et mieti, mitä olet tehnyt vaan mitä teet seuraavaksi.
Älä murehdi. Adri on fiksu tyyppi.
Totta kai hän musertuu, mutta hän osaa myös kuunnella.
Lopulta hänen on vain hyväksyttävä tilanne.
On tämäkin.
Siskoni!
Väli on 12 minuuttia.
Sairaalaan! Nyt heti! -Selvä.
Vaunut! Ja koppa! -Mikä?
Laukku! -Okei!
Laukku.
Eikö välin pitäisi olla viisi minuuttia? -Ei minua käännytetä. Minulla on suhteita.
Selvä.
Missä Jaime viipyy? Soita! -Hyvä on.
Jaime...
Ei vastaa. -Juttele jotain. Jospa se rauhoittaisi.
Aion ottaa eron.
Oletko seonnut? Miten niin naimisiin?
Emme ole edes tavanneet miestä. -Onneksi. Hän olisi luikkinut karkuun.
Nyt tajusin. Teet sen ollaksesi kerrankin ensimmäinen.
Luuletko oikeasti niin? -Tietysti.
Inhoat sitä, että minä ehdin aina ensin. -Enemmän sitä, että rosvoat shampooni.
Saat itse kertoa äidille ja isälle.
Ajattelin vain lähettää kutsun häihin.
No, joko vauva syntyi?
Ei. Hänet passitettiin kotiin. Mokoma hätähousu.
Vauva yrittää lykätä äitinsä tapaamista. -Sanopa muuta.
Katso tätä hotellia. Keskeinen sijainti ja autonvuokrauspalvelu.
Mitä sanot? -Ihan kiva.
Olisiko huoneisto parempi? -Hotelli käy hyvin.
Varaanko tämän?
Hyvää toista hääpäivää. -Kiitos.
Kuppikakkuja!
Tykkäätkö niistä? -Aivan ihania. Maista vaikka.
Minulla on sinulle yllätys. -Mikä?
Kirje kustantamolta.
Apua!
No?
Kehuvat kirjoitustaitojani, mutta eivät ole kiinnostuneita.
Kuten aina.
Mitä jos pitäisit vähän taukoa? Olet yrittänyt turhaan jo kaksi vuotta.
En lopeta kirjoittamista.
Mikään muu ei sytytä kuten se. -Voisi sytyttääkin, jos kokeilet.
Ei kannata katkeroitua jostain, joka ei ehkä ikinä toteudu.
Surkea filosofia, mutta onpahan omani.
En aio lopettaa.
Et tietenkään.
Val.
Varaanko vai en?
Voidaanko päättää huomenna?
Menen nukkumaan. Väsyttää.
Aivan.
TUSKA – RAKKAUS
ÄITI
Hei.
Näin äsken Sergion. Hän oli jonkun naisen kanssa.
Vaimonsa, vai?
Jos se oli Marta, niin johan oli nuorekas. Se pimu oli korkeintaan 22-vuotias.
Mitä etsit? -Tupakkaa, jota sinä etsit eilen.
Meillä oli yhteys...
Olet yhä koukussa. -Poltan vain seurassa.
Siis Sergioon. -En sentään.
Meillä oli hyvä yhteys.
Todella hyvä. Sellaista ei ole helppo löytää.
Mutta se on mennyttä. Piste. Sillä selvä. Mitä sinulle kuuluu?
Lähetin työhakemuksia ja sitten juutuin pohtimaan, soittaisinko vanhemmilleni.
Ei yhtään tupakkaa koko kämpässä.
Lähde reissuun.
Sinun pitäisi irtautua Madridista.
Olen vanhemmilleni velkaa ja asun nurkissasi hyyryläisenä.
Voin lähteä korkeintaan Talavera de la Reinaan.
Kahdeksi päiväksi.
Kiitos kaikesta.
Arvaa, mitä minulle tulee ikävä.
Vaatevalikoimallesi naureskelua. -Senkin hupsu.
Maistuuko kahvi? -Ei, kiitos.
Näin sinut ja sinä minut.
Olimme yhdessä tosi hyviä planeetan tuhoamisessa.
Ajattelen sitä yhä. Planeetan tuhoamista kanssasi.
Haluan nähdä sinut.
Parhaalle tiimille sitten Peggy Olsonin ja Don Draperin.
Älä innostu liikaa. -Liikaa, vai? Jorge Rubio rakastui meihin.
Niin, tänään kyllä, mutta huomisesta ei tiedä.
He saattavat lopulta valita toisen toimiston -
tai hajottavat tiimimme. -Olimme näköjään eri kokouksissa.
Kuule, oletko koskaan harkinnut -
työpaikan vaihtoa?
Aiemmin kyllä. Tuntui siltä, ettei homma oikein etene.
Mutta sinun kanssasi työt luistavat.
Ihan oikeasti. Kanssasi on hienoa tehdä töitä.
Nautin siitä kovasti. Etkö sinä?
Kyllä.
Minäkin nautin yhteistyöstämme. Olemme maailman paras tiimi.
Yksikään ei selviä hengissä.
Ja minä kun niin pidän niistä.
Tarkoitan pingviinejä.
Olemme matkalla tuhoon.
Älä muuta sano.
Viestitteletkö Valin kanssa?
Hän laittoi kuvan museosta. Piristän hänen lauantaitaan.
Olet häneen tosi ihastunut. Etkä tiedä, mitä tekisit. Ethän?
Tiedän.
Ensi kertaa elämässäni tiedän tasan tarkkaan.
Niinkö? Ole hyvä ja selvennä.
Haluan illastaa hänen kanssaan. Ja syödä aamiaista -
ja lounasta ja olla koko päivän yhdessä, mennä sänkyyn,
naida ja nukkua, ja... -Haluat siis tyttöystävän.
En sanonut niin. -Kuulehan.
Olemme muka moderneja emmekä halua perinteistä parisuhdetta,
mutta oikeasti kaipaamme samaa kuin kaikki muutkin.
Ja mitähän se on? Ole hyvä ja selvennä.
No... koko loppuelämän kestävää rakkautta.
Kuten pingviineillä. Ne ovat yksiavioisia ja pärjäävät helvetin hyvin.
En ehdi lounaalle.
Haluan opiskella koko päivän.
Huomenna prosessioikeutta ja...
Hemmetti.
Häiritsenkö sinua?
Kieltämättä.
Anteeksi kauheasti.
Mitä kirjoitat? -Toista romaaniani.
Ei ensimmäistä siis julkaistu, minä vain luovuin siitä.
Onnea matkaan. Tällä kertaa onnistut. -Kiitos.
Saanko?
Toki.
Hetki.
Noin.
Hän neuvoi kirjoittamaan novellin, jos jään jumiin.
Hyvä neuvo. -Katso tuonne.
Meidän paikkamme.
Sinä et ikinä neuvo minua. Siis kirjoitusasioissa.
Olen minä neuvonut. -Niin, lopettamaan. Mahtava neuvo.
Et myöskään lue tekstejäni. Et tunne kirjoittajaminääni yhtään.
Onko hän erilainen kuin vaimoni? -On. Vaimo-Valeria on rohkea -
ja tavoittelee asioita täysillä, mutta kirjoittaja-Valeria vielä enemmän.
Mutta jos kumpikaan heistä ei saa haluamaansa,
maksumieheksi päätyy Adri, kuvaaja ja aviomies.
Ei pidä paikkaansa. -Tultuasi torjutuksi murjotat kuukauden.
Yrittäisit piristää minua. -En halua riidellä.
Väsyttää. Menen kotiin.
Minä menen oluelle. -Selvä.
Hei, tytöt.
En voinut eilen puhua Adrille.
Pääsin siskoni valesynnytyksestä kotiin tosi myöhään.
Mutta tänään teen sen.
Tuli mitä tuli.
Olen tajunnut yhden asian.
Adri ja minä emme ole tehneet toisiamme onnellisiksi aikoihin.
Emme taida enää olla onnellisia.
Emme enää osaa.
On parempi erota.
No niin...
Tämä menee tänne.
Tähän mahtuu vielä vaikka mitä. -Niin, mutta mikä siihen sopisi?
Nyt keksin.
Tämä.
Loistavaa.
Se sopii tuohon kuin nenä päähän. -Totta, niin sopii.
Mitä teen tälle kamalalle rasialle? -Jätä siihen.
Tai anna tänne. Siihen voi laittaa jotain.
Maatuskametodi.
Täällä on pelkkiä kirjoja. Viherkasvi piristäisi kummasti.
Ei kasveja. -Miksei?
Tyhjä tila pitää täyttää.
Siis lisää kirjoja. -Aivan.
Tuon omani. Ne ovat varastossa, koska eivät mahdu kämppääni.
Voidaanko jatkaa tätä toiste?
Onko surkea olo?
Ei hätää.
VIIKKOA MYÖHEMMIN
ÄITI KYSELEE PERÄÄSI
ÄLÄ KERRO HÄNELLE MITÄÄN
Kuule, olen pahoillani.
En halua riidellä kanssasi enää varsinkaan hänen takiaan.
HÄN YRITTÄÄ TOSISSAAN.
JOSKUS ON VAIN NIELTÄVÄ YLPEYS JA ANNETTAVA UUSI TILAISUUS
Hei, Don Draper.
Et ikinä usko, mitä tapahtui. -Mitä?
Et usko. -Sano nyt.
Jorge Rubio perustaa firmalleen markkinointiosaston.
Ja kokoaa oman kampanjatiimin. -Niin?
Hän haluaa minut johtamaan osastoa.
Siis mitä? -Niinpä. En usko itsekään.
Mitä vastasit? -En vielä mitään, mutta aion suostua.
Ihanko totta?
Tiedät, että viihdyn täällä kanssasi. -Niin.
Mutta tämä on loistotilaisuus. Tuplasti palkkaa ja oma kahvinkeitin.
Olisin halunnut tervehtiä, kun näin sinut.
Mikset tervehtinyt?
Oli kai huono hetki.
Kaipaan sinua.
Kaipaatko minua silloin, kun panet vaimoasi vai kun nuolet salarakastasi?
Minäkin halusin nähdä sinut.
Mutta et ole se, jonka kanssa tahdon olla. Ymmärrätkö eron?
Ymmärrätkö sinä?
Kun viimeksi näimme, sinä olit se, joka halusi leikkiä pariskuntaa.
Kuule...
En tahdo, että kaipaamme toisiamme. Tai sanomme asioita, joita kadumme.
Jos jatkamme tapailua, tehdään sitä, minkä parhaiten osaamme.
Missä opit tuon tempun?
Tietäisitpä vain.
Milloin aloit polttaa? -Viikko sitten.
Vanhempiesi käytös on törkeää, mutta ei se tupakoimalla kummene.
Tulin kaapista ja menetin saman tien perheeni, työni ja järjestön.
Camelalle levyllinen biisiainesta.
Onko sinulla muuten rinkkaa?
Ei. Miksi?
Koska -
lähdet kanssani Kambodžaan.
Lähtisin kyllä, jos olisi varaa.
Tässä.
Mikä tämä on? -Avaa se.
Kirjoitin Lolalle järkätäkseni sinulle ylläri-illallisen ennen lähtöäni.
ROHKEUS PALKITAAN OLET MEILLE RAKAS
Hän sai tämän loistoidean.
Sinulla on mahtavia ystäviä.
SALA EQUIS -ELOKUVATEATTERI LYHYT ONNI
Häntä ei näkynyt.
Yhtäkkiä tunsin kauhua siitä, etten näkisi häntä enää koskaan.
Anteeksi, armaani. En voinut ilmoittaa... -Pian, junasi lähtee!
Tuli kiireellinen leikkaus.
Sinä myöhästyt!
Aioin toimittaa viestin, mutta et ehkä tahtoisi nimeäsi kuulutettavan.
Ei sinun tarvitse selitellä.
Pian nyt, juna lähtee!
Tässä kohtauksessa nainen patistelee miestä junaan.
Yksi lempielokuvistani.
Olen nähnyt sen tuhannesti. -Ai, oletko nyt romantikko?
Oikeastaan taidan olla muuttumassa pingviiniksi.
Mitä? -Ei mitään.
Mitä kuuluu?
Huomenna kustantajani kertoo, milloin kirjani julkaistaan.
Aivan kuin olisin menettänyt toisen käteni.
Pitää opetella elämään yksikätisenä.
Mutta kyllä tämä tästä.
Se oli oikea päätös.
Kunpa minäkin voisin nousta junaan ja kadota.
Pian nyt, juna lähtee!
Lähdetään.
Mistä nyt tuulee?
Mennään asemalle, hypätään junaan ja katsotaan, mihin se vie.
Puhut ihan hulluja.
Vapauteen tottuminen ottaa aikansa.
Nyt sinä kuitenkin olet vapaa.
Víctor…
Meidän kahden välillä on jotain upeaa,
mutta en pysty vielä miettimään...
Tarvitsen nyt aikaa.
Noiden kahden piti tavata monena torstaina tajutakseen rakkautensa.
Se on vain elokuva.
Me olemme paljon enemmän.
Valeria!
Tee minulle palvelus. -Mitä?
Kerrothan ykkösfanillesi ensimmäisenä, milloin julkistamistilaisuus on.
Lupaan kertoa. -En malta odottaa!
Onnea matkaan. Menen töihin. -Kiitos. Nähdään.
No niin. Varoitan, että keskustelumme jälkeen haluat ehkä tappaa minut.
Et pidä kirjasta taaskaan. -Ei...
Se on loistava.
Mutta myyntistrategiaa on muutettu.
Tiedätkö Pierre Duvontin?
Toki. Hän kirjoitti eroottisen menestyssaagan.
Se on salanimi. Oikeasti Pierre Duvont on kaltaisesi nuori nainen.
Aikanaan se vaikutti omaperäiseltä myyntikikalta.
Heteromies, joka kirjoittaa naisnäkökulmasta täydellisesti.
Taktiikka toimi.
Tämä on Pierre Duvontin tekstiä.
Ei ole, vaan Valeria Férrizin.
Uhrasin kirjan takia kaiken, jopa avioliittoni.
Tiesin, ettet ilahtuisi, mutta kuuntele.
Kirjan julkaiseminen Duvontin nimellä tuo sinulle huipputienestit.
Valeria, katso minua.
Saisit viimein elantosi kirjoittamalla.
Lupaan, että myöhemmin julkaisemme omalla nimelläsi mitä haluat.